Անվան այլ կիրառումների համար տե՛ս՝ Վալվերդե (այլ կիրառումներ)

**Էռնեստո Վալվերդե Տեխադոր** *(իսպ.՝ Ernesto Valverde Tejedor, փետրվարի 9, 1964(1964-02-09), Viandar de la Vera, Կասարես, Էստրեմադուրա, Իսպանիա)*, իսպանացի ֆուտբոլիստ և ֆուտբոլային մարզիչ։ Հանդես է եկել հարձակվողի դիրքում ՝ներկա պահին Բարսելոնա ֆուտբոլային ակումբի մարզիչն է։

Կարիերա
-------

### Ֆուտբոլիստ

Էռնեստոն իր ֆուտբոլային կարիերան սկսել է «Ալավես» ակումբում։ Մեծ ճանաչում է ստացել «Էսպանիոլի» և «Աթլետիկ Բիլբաոի» կազմում հանդես գալու ժամանակ։ «Բարսելոնայում» անցկացրել է երկու մրցաշրջան (1988-1990 թթ.), հաղթելով Իսպանիայի Գավաթը և Գավաթակիրների Գավաթը ։ Անձնական լուրջ ձեռքբերումներ չի ունեցել կատալոնական թիմում և համարվել է Յոհան Կրոյֆի դարաշրջանի «Dream Team»-ի պահեստային ֆուտբոլիստ։ 1997 թ․, երբ հանդես էր գալիս «Մալյորկա» ակումբում որոշում է ավարտել ֆուտբոլիստի կարիերան և սկսել մարզչական գործունեությունը։

### Մարզիչ

1997 թ․-ին ստանձնում է «Աթլետիկ Բիլբաոի» երիտասարդական ակումբը, ավելի ուշ ընդգրկվում է առաջին թիմի մարզչական շտաբում։ 2006 թ․-ին գլխավորում է «Էսպանիոլ» ակումբը, ձեռք բերում ՈՒԵՖԱ-ի գավաթի ուղեգիր։ Հաջորդ մրցաշարում հասնում է մինչև ՈՒԵՖԱ-ի գավաթի եզրափակիչ ուր պարտվում է տասնմեկմետրանոց հարավածաշարերում։

2008 թ․-ին տեղափոխվում է հունական «Օլիմպիակոս» , կարծիք կա, որ Վալվերդեն դարձել է հունական ֆուտբոլի ամենաշատ վարձատրվող մարզիչը։

2009 թ․-ից գլխավորում է «Վիլյառեալ» ակումբը, սակայն վատ արդյունքների պատճառով հեռացվում է մարզչի պաշտոնից 2010 թ․-ի հունվարի 31-ին։ 2012 թ․-ին պայմանագիր է կնքում «Վալենսիա» ակումբի հետ, զբաղեցնելով 5-րդ հորիզոնականը։
Վերադառնալով հարազատ «Աթլետիկ» 2013 թ-ին ակումբի համար կարողանում է ապահովել 4-րդ հորիզոնականը ՝ 16 տարի հետո նվաճում Չեմպիոնների Լիգայի ուղեգիր։

#### Բարսելոնա

2017 թ․ին երկու տարով պայմանագիր է կնքում կատալոնական «Բարսելոնայի» հետ։ Ակումբը գլխավորելուց հետո, ակումբից հեռացավ Նեյմարը ռեկորդային 222մլն եվրոյով։ Ակումբը դուրս մնաց Չեմպիոնների Լիգայի քառորդ եզրափակչից բավականին դրամատիկ ՝ ակումբի համար արդյունքով՝ հաղթելով մրցակցին՝ Ռոմային սեփական հարկի տակ (4-1), արտագնա խաղում պարտվեց (3-0) և դուրս մնաց մրցաշարից։ Լա լիգան 2017-18 մրցաշրջանը Վալվերդեն ավարտեց հաղթանակով, բացի հաղթանակը «Բարսելոնան» սահմանեց նոր ռեկորդ իր առանց պարտությունների հանդիպումների շարքը հասցնելով 42-ի, որը ոչ միայն ակումբի այլև Լա լիգայի ռեկորդն է։ Վալվերդեն նաև նվաճեց 2017-18-ի Իսպանիայի գավաթը։ Լա լիգան 2018-19 մրցաշրջանը կարելի է ասել անցյալ մրցաշրջանի կրկնությունն էր՝ թիմը պահպանեց Լա լիգայի տիտղոսը և նվաճեց Իսպանիայի գավաթը։ Սակայն դուրս մնաց Չեմպիոնների Լիգայի կիսաեզրափակչից՝ սեփական հարկի տակ հաղթանակ տանելով 3-0 հաշվով մրցակցի հարկի տակ պարտվեց 0-4 ցավալի հաշվով։ Պարտությունից հետո սկսեցին լուրեր շրջանառվել Վալվերդեի հեռանալու մասին, անգամ սկսեցին շրջանառվել որոշ մարզիչների անուներ, սակայն ակումբը պաշտոնապես հայտարեց, որ վստահում է նրան ու ակումբը ճիշտ ճանհապարհի վրա է։ Լա լիգան 2018-19 մրցաշրջանի ընթացքում ակումբը Այաքսից ձեռք բերեց Ֆրենկի դե Յոնգին, ով ակումբին միացավ Լա լիգան 2019-20 մրցաշրջանի սկզբին նաև ակումբին միացավ Անտուան Գրիզմանը՝ Ատլետիկե Մադրիդից։

Մարզչական աշխատելաոճ
--------------------

Դեռևս «Բարսելոնայի» կազմում հանդես գալու ժամանակ Էռնեստոն հրապուրված էր Յոհան Կրոյֆի փիլիսոփայությամբ, չնայած որ շատ քիչ հանդես եկավ այդ «Բարսելոնայում» և ի վերջո լքեց այն վնասվածքի պատճառով, այնուամենայնիվ նա համոզված էր , որ իր ղեկավարած ակումբը պետք է առանձնանա իր անկրկնելի ոճով։ Իր կուռք՝ Յոհան Կրոյֆը ստեղծելով 1974 թ․-ի Նիդերլանդներ հավաքականը և «Բարսելոնան» պատմության մեջ հետք են թողել որպես լեգենդար թիմեր հենց այդ անկրկնելի ձեռագրի համար, այլ ոչ թե տիտղոսների։

Վալվերդեն դրա նման մի բան նա փորձեց ստեղծել «Էսպանյոլում»՝ (բայց ոչ այդ մասշտաբներով) «Որ կանոնաոր միավորներ վաստակես, հարկավոր է գործել հենց այդպիսի ոճով՝ հակառակորդին շատ կոշտ ձևով պարտադրել քո խաղը հանդիպման առաջին րոպեներից»,— ասում էր բասկը իր ակումբի խաղաոճի մասին։ Նա չէր ցանականում հարմարվել հակառակորդի թելադրած խաղին, ընդհակռակը ֆանատիկորեն թեքում է իր գիծը, ինչը արդյունք տվեց, հասավ ՈՒԵՖԱ-ի գավաթի եզրափակիչ և տասնմեկմետրանոց հարավածաշարերում պարտվեց «Սևիլյային»։

«Աթլետիկում» արդեն սկսեց ավելի շատ ուշադրություն դարձնել պաշտպանությանը, ընդունված դարձած սխեմաների մեջ փոփոխություններ մտցնել՝ օրինակ 4-2-3-1 սխեմայի դեպքում, որը շատ հարմար էր հակառակորդից գնդակ խլելու համար և այն արագ փոխանցելու հարձակաման գիծ, պաշտպանությունը գործում էր «խորանարդաձև» (չորս ֆուտբոլիստ մեկի շուրջ, այլ ոչ թե երեք , ինչպես լինում է հիմնականում) թույլ չտալով զոհին օգտագործել տեխնիկական հմտություններ։ Վալվերդեն խաղը չի դասավորում ինչպես իր իսապանացի գործընկերները, չի հենվում այն ոճին, որով սկսել էր մրցաշրջանը, այլ կախված մրցակցի թույլ կողմերից փոխում է դրանք։

Մարզչական վիճակագրություն
-------------------------

*2019թ․ Մայիսի 25-ի դրությամբ*

| Ակումբ | Պետություն | Աշխատանքի 
սկիզբը | Աշխատանքի
ավարտը | Արդյունքները |
| --- | --- | --- | --- | --- |
| Խ | Հ | Ո | Պ | Հ % |
| Աթլետիկ Բիլբաո | Իսպանիա | 1 հուլիս 2003 | 21 հունիս 2005 | 86 | 33 | 22 | 31 | 38,37 |
| Էսպանյոլ | Իսպանիա | 26 մայիս 2006 | 26 մայիս 2008 | 98 | 38 | 28 | 32 | 38,78 |
| Օլիմպիակոս | Հունաստան | 11 հունիս 2008 | 25 մայիս 2009 | 47 | 32 | 6 | 9 | 68,09 |
| Վիլյառեալ | Իսպանիա | 2 հունիս 2009 | 31 հունվար 2010 | 32 | 13 | 7 | 12 | 40,63 |
| Օլիմպիակոս | Հունաստան | 8 օգոստոս 2010 | 30 հունիս 2012 | 80 | 60 | 7 | 13 | 75,00 |
| Վալենսիա | Իսպանիա | 3 դեկտեմբեր 2012 | 20 հունիս 2013 | 31 | 17 | 7 | 7 | 54,84 |
| Աթլետիկ Բիլբաո | Իսպանիա | 1 հուլիս 2013 | 30 հունիս 2017 | 213 | 101 | 46 | 66 | 47,42 |
| Բարսելոնա | Իսպանիա | 1 հուլիս 2017 | 13 հունվար 2020 | 145 | 97 | 32 | 16 | 66,90 |
| Ընդհանուր | 732 | 391 | 155 | 186 | 53,42 |

Նվաճումներ
----------

### Ֆուտբոլիստ

Իսպանիա**«Բարսելոնա»**

* Գավաթակիրների Գավաթ - 1988/89
* Իսպանիաի Գավաթակիր - 1989/90

Իսպանիա**«Էսպանիոլ»**

* ՈՒԵՖԱ-ի գավաթի եզրափակչի մասնակից - 1987/88

### Մարզիչ

Իսպանիա**«Էսպանիոլ»**

* ՈՒԵՖԱ-ի գավաթի եզրափակչի մասնակից - 2006/07

Հունաստան**«Օլիմպիակոս»**

* Հունաստանի Չեմպիոն - 2008/09, 2010/11, 2011/12
* Հունաստանի գավաթակիր - 2008/09, 2011/12

Իսպանիա**«Աթլետիկ Բիլբաո»**

'

* Սուպերկոպա դե Իսպանիա - 2015

Իսպանիա**«Բարսելոնա»**

* Իսպանիայի Չեմպիոն -2017/18, 2018/19
* Իսպանիայի գավաթակիր- 2017/18,2018/19
* Սուպերկոպա դե Իսպանիա - 2018

Փաստեր
------

* Էռնեստո Վալվերդեի փոքր եղբայրը՝ Միքաել Վալվերդեն հայտնի բասկ նկարիչ է՝ ծաղկող և կոմիքսների հեղինակ։
* Բացի ֆուտբոլը որպես հոբբի զբաղվում է լուսանկարչությամբ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. ↑  Марков, Денис. «Хард баск. Кто новый тренер «Барселоны»». *www.championat.com*. Վերցված է 2017 թ․ հունիսի 16-ին.(չաշխատող հղում)
4. ↑  uefa.com. «Valverde takes control at Espanyol – UEFA.com». *www.uefa.com* (անգլերեն). Վերցված է 2017 թ․ հունիսի 16-ին.

Արտաքին հղումներ
----------------

Վալվերդե ուզումեմ շատ շուտ սկսել աշխատանքը Բարսայի հետ Արխիվացված 2017-06-08 Wayback Machine

Վալդերվերդեի Օլիմպիակոսը

Վալդերվերդեի Էսպանիոլը

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էռնեստո Վալվերդե» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · National Football Teams.com · Soccerway · playmarkerstats.com (խաղացող) · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) |
|  |
| Բառարաններ և հանրագիտարաններ | Մեծ նորվեգական · Munzinger |
|  |
| Չափորոշչային վերահսկողություն | VIAF: 4877165814914059860008 · WorldCat VIAF: 4877165814914059860008 |

 |